മെഡലില്ലാ ദിനം ടോക്കിയോ: പാരാലിപിക്സില് തുടര്ച്ചയായ രണ്ടാം ദിവസവും ഇന്ത്യക്കു മെഡലില്ലാ ദിനമായി. രണ്ട് സ്വര്ണവും അഞ്ച് വെള്ളിയും മൂന്ന് വെങ്കലവും അടക്കം 10 മെഡലുകളുമായി 36ാം സ്ഥാനത്താണ് അവര്.77 സ്വര്ണവും 46 വെള്ളിയും 44 വെങ്കലവും അടക്കം 167 മെഡലുകള് നേടിയ ചൈന ഒന്നാമത് തുടരുകയാണ്. രണ്ടാം സ്ഥാനക്കാരായ ബ്രിട്ടന് 34 സ്വര്ണ മെഡലുകളാണ്. 27 വെള്ളിയും 35 വെങ്കലവും അടക്കം 96 മെഡലുകള് അവര് നേടി. മൂന്നാം സ്ഥാനത്തു തുടരുന്ന റഷ്യന് ഒളിമ്ബിക് കമ്മിറ്റി 32 സ്വര്ണവും 23 വെള്ളിയും 42 വെങ്കലവും അടക്കം 97 മെഡലുകള് നേടി. പുരുഷ ബാഡ്മിന്റണ് സിംഗിള്സില് പ്രമോദ് ഭഗത് എസ്.എല്. 3 സെമി ഫൈനലില് കടന്നതാണ് ഇന്നലത്തെ ആശ്വാസം. യുക്രൈയിന്റെ ചിര്കോവ് ഒലക്സാണ്ടറിനെയാണു പ്രമോദ് തോല്പ്പിച്ചത്. സ്കോര്: 2112, 2119. പി 3 മിക്സഡ് 25 മീറ്റര് പിസ്റ്റള് എസ്.എച്ച്. 1 വിഭാഗത്തില് രാഹുല് ജാഖര് അഞ്ചാമത് ഫിനിഷ് ചെയ്തു. യോഗ്യതാ റൗണ്ടില് 576 പോയിന്റുമായി രണ്ടാംസ്ഥാനത്ത് ഫിനിഷ് ചെയ്താണ് അദ്ദേഹം ഫൈനലിലേക്കു യോഗ്യത നേടിയത്. മെഡല് പോരാട്ടത്തില് രാഹുലിന് മികവ് ആവര്ത്തിക്കാനായില്ല. നിലവിലെ ചാമ്ബ്യന് കൂടിയായ ചൈനയുടെ ഹുവാങ് ചിങ് സ്വര്ണം നിലനിര്ത്തി. അത്ലറ്റിക്സില് പുരുഷന്മാരുടെ എഫ് 35 വിഭാഗം ഷോട്ട്പുട്ടില് ഇന്ത്യന് താരം അരവിന്ദ് മാലിക്ക് ഫൈനലില് കടന്നിരുന്നു. പക്ഷേ ഏഴാംസ്ഥാനത്തു ഫിനിഷ് ചെയ്യാനേ കഴിഞ്ഞുള്ളൂ. 28 കാരനായ മാലിക്കിന്റെ കന്നി ഗെയിംസ് കൂടിയായിരുന്നു അത്. ഫൈനലില് 13.48 മീറ്റര് എറിഞ്ഞതാണു മികച്ച പ്രകടനം. ഉസ്ബെക്സ്ഥാന്റെ ഖുസ്നിദിന് നോര്ബെക്കോവിനാണ് സ്വര്ണം. 16.13 മീറ്റര് ദൂരമാണ് എറിഞ്ഞത്. അര്ജന്റീനയുടെ ഇമ്മാനുവല് ഉറ 15.90 മീറ്റര് വെള്ളിയും ചൈനയുടെ ഫു സിന്ഹാന് 15.41 മീറ്റര് വെങ്കലവും നേടി. എഫ്. 35 വിഭാഗത്തില് അത്ലറ്റുകള്നിന്നു കൊണ്ടാണ് മത്സരിക്കുന്നത്. ബാഡ്മിന്റണില് പുരുഷ സിംഗിള്സ് ക്ല ാസ് 4 വിഭാഗത്തില് ഇന്ത്യന് താരങ്ങളായ സുഹാസ് യതിരാജ്, തരുണ് ദില്ലന് എന്നിവര് ആദ്യ ഗ്രൂപ്പ് മത്സരങ്ങളില് ജയിച്ചു.